題劉憲十君子軒
作者：朱翌
朝代：宋

paragraphs: 北極元軒氣，受命惟爾獨。
四方散子孫，萬里異閩蜀。
戴譜六十一，岩谷無遺錄。
段記三十九，冥搜出隠伏。
世若不盡見，誰爲合其族。
儒林老丈人，與世談無欲。
開軒延十君，跪坐進三沐。
高低列雲來，新舊間伯叔。
團欒十家春，門戶各清肅。
客至爲卷簾，贊名問寒燠。
一見伯玉輩，遂使季子服。
我欲作竹史，就君求品目。